வேளாண் இயந்திரங்கள் மானிய விலையில் விவசாயிகளுக்கு வழங்கப்படுவதுடன் இயந்திரங்கள் மற்றும் கருவிகளை பராமரித்து கையாள விவசாயிகளுக்கு பயிற்சிகள் அளிக்கப்படுகின்றன. “வேளாண் எந்திரங்கள் வாடகைக்கு வழங்கும் மற்றும் எந்திரங்கள் பழுது நீக்கும் சேவை மையங்கள்” அமைக்கப்பட்டுள்ளன. இத்தகைய பல்வேறு நடவடிக்கைகளால் தான் கடந்த மைனாரிட்டி தி.மு.க. ஆட்சியில் அதாவது 2010-11-ம் ஆண்டில், உணவு தானிய உற்பத்தி 75.95 லட்சம் மெட்ரிக் டன் தான் என்ற நிலையில், 2014-15-ம் ஆண்டில் இது 1 கோடியே 27 லட்சத்து 95 ஆயிரம் மெட்ரிக் டன் என அதிகரித்துள்ளது. எனவே தான், அதிக உணவு தானிய உற்பத்தி, அதிக பயறு வகை உற்பத்தி, அதிக சிறு தானிய உற்பத்தி என மூன்று முறை மத்திய அரசின் ‘கிருஷி கர்மான்’ விருதை நாம் பெற்றுள்ளோம்.